Елисавета Багряна
Сбогом

chitanka.info

Както зимата изтече,

и е лято вече,

тъй учебната година

неусетно мина!

Сбогом, класна стайо прашна,

— ти не беше страшна, —

и на тебе, чин корави,

хайде, много здраве!

Сбогом книги и писалки,

и другари малки,

ще се срещнем пак наесен,

с викове и песен!

Теб, учителю наш мили,

дето сме морили,

сбогом, и не ни забравяй,

всичко ни прощавай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.